Kaunti ya Meru

Kuhusu makao makuu, tazama Meru

Kaunti ya Meru ni mojawapo ya kaunti za Kenya zilizopo baada ya katiba mpya ya Jamhuri ya Kenya kupatikana mwaka 2010. 

Jina lake limetokana na Wameru ambao ndio jamii kubwa zaidi katika kaunti hii. 

Sehemu kubwa ya Meru ina ardhi ya rutuba na mvua ya kutosha. Ni kaunti inayojulikana kwa ukuzaji wa miraa, kama zao la biashara. Hata hivyo, ukulima wa ndizi, mahindi, majani ya chai na maharagwe hufanywa. 

Wakati wa sensa ya mwaka 2019 wakazi walikuwa 1,545,714 katika eneo la km2 7,006.3, msongamano ukiwa hivyo wa watu 221 kwa kilometa mraba..

Makao makuu yako Meru.

 Jiografia 
Kaunti ya Meru inapakana na Kaunti za Nyeri, Laikipia, Tharaka Nithi, Isiolo na Kitui. 

Iko katika upande wa mashariki mwa Mlima Kenya. Sehemu ya Mbuga ya Kitaifa ya Mlima Kenya iko katika Meru. 

Mvua yenye kufaa pamoja na udongo wa volkano huwezesha kilimo. Sehemu za Imenti zilizo karibu na Mlima Kenya huwa ni baridi kidogo na zenye vilima. Sehemu za Tigania hazina hali za kufaa kulima isipokuwa karibu na Vilima vya Nyambene, ambapo huwa baridi kidogo. Mbuga ya Kitaifa ya Meru iko katika sehemu za Igembe, kaskazini mashariki mwa kaunti.

Mito, k.v. Mto Kathita hutoka Mlima Kenya na Vilima vya Nyambene na hutiririsha maji yake ndani ya Mto Tana.

Meru ni sehemu ya kati ya uliokuwa Mkoa wa Mashariki nchini Kenya upande wa mashariki-kaskazini wa mlima Kenya.

Eneo la Meru lilijumlishwa hadi 1992 katika wilaya ya Meru iliyogawiwa baadaye kuwa wilaya zifuatazo:
Meru Kati (majimbo ya uchaguzi wa South Imenti, Central Imenti, North Imenti)
Meru Kaskazini iliyogawiwa tena kuwa wilaya za 
Tigania 
Nyambene (majimbo ya uchaguzi Tigania East, Igembe, Tigania West na Ntonyiri)
Meru Kusini (jimbo la uchaguzi laitwa Nithi)
Tharaka 

 Utawala 
Kaunti ya Meru imegawanywa katika maeneo bunge yafuatayo:
Eneo bungeKataIgembe KusiniMaua, Kegoi/Antubochiu, Athiru Gaiti, Akachiu, KanuniIgembe ya KatiAkirang’ondu, Athiru Ruujine, Igembe Mashariki Njia, KangetaIgembe KaskaziniAntuambui, Ntunene, Antubetwe Kiongo, Naathui, AmwathiTigania MagharibiAthwana, Akithi, Kianjai, Nkomo, MbeuTigania MasharikiThangatha, Mikinduri, Kiguchwa, Mithara, KaramaImenti KaskaziniImenti Manispaa, Ntima Mashariki, Ntima Magharibi, Nyaki Magharibi, Nyaki MasharikiBuuriTimau, Kisima, Kiirua/Naari, Ruiri/RwareraImenti ya KatiMwanganthia, Abothuguchi ya Kati, Abothuguchi Magharibi, Kiagu, KibirichiaImenti KusiniMitunguu, Igoji Mashariki, Igoji Magharibi, Abogeta Mashariki, Abogeta Magharibi, Nkuene

Idadi ya wakazi katika kaunti ndogo (2019) 
Buuri East 76,598
Buuri West 80,762
Igembe Central 221,412
Igembe North 169,317
Igembe South 161,646
Imenti North 177,567
Imenti South 206,506
Meru Central 133,818
Tigania Central 104,730
Tigania East 72,549
Tigania West 139,961
Meru National Park 385
Mt. Kenya Forest 463

Tazama pia
Orodha ya mito ya kaunti ya Meru
 Wilaya ya Meru Kaskazini
 Wilaya ya Meru Kati

 Marejeo 

Jamii:Kaunti ya Meru
Jamii:Kaunti za Kenya